עורך דין צבאי > כללי > אקטואליה – רס”ר מטבח גנב מוצרי מזון ויישלח לכלא צבאי!
איש קבע ששירת עשרות שנים בצה”ל הורשע לאחרונה בבית הדין הצבאי בגניבת כמויות גדולות של מזון ממטבח באחד הבסיסים ומכירתו לאזרח.
לפני כשנתיים החלו להגיע תלונות על מעלליו של האיש לחוקרי המשטרה הצבאית החוקרת “מצ”ח” שפתחו בחקירה סמויה.
בחקירתו הודה כי גנב תבניות ביצים, צ’יפס קפוא, ארגזי בקר, עוף, שימורי תירס, טונה וחומוס, קרטוני שמן, מיץ לימון וחומץ.
“הייתי מנצל את זה שהייתה לי גישה חופשית למחסנים כדי לגנוב”… “הובלתי את הבשר ללא אמצעי קירור ובקרה ומוכר לאזרח. הוא שילם על שווי של 70, 80 אחוז מערך המוצרים בשוק ומכר אותם לאחרים”.
מגוון רחב של תפקידים צבאיים בצה”ל מטילים אחריות גדולה מאוד על בעלי תפקידים וצה”ל סומך עליהם כי יעשו בציוד המופקד בידיהם לטובת המערכת הצבאית ויחידות הצבא. כך למשל, במקרה המתואר, הנגד הורשע לבסוף בעבירות חמורות שחלק מהעקרונות המובילים לחומרת כתב האישום הוא העובדה שהנגד למעשה מעל באמון הצבא שניתן לו ועשה שימוש בתפקידו ובסמכויות שניתנו לו – והכל לטובתו האישית.
אין זו הפעם הראשונה, ולצערנו גם לא האחרונה (כפי הנראה) שנגדים ייחקרו על כך שהשתמשו בציוד הצבא לקידום רווח אישי – בין המקרים המוכרים – נחקרו נגדים בעבר בנושאים הקשורים בשימוש בכלי רכב אשר בבעלות צה”ל; בשימוש ומכירת דלקים ושמנים; בתרומות אזרחיות של ציוד שניתן לטובת הצבא; מכירת כלי עבודה; סחר במדים ובציוד צבאי… ועוד!